
L E G E 



pentru modificarea  şi completarea Legii taxei de stat



nr.1216-XII din 3 decembrie 1992 şi a Codului fiscal 



 

Parlamentul adoptă prezenta lege organică. 


Art.I. - Legea taxei de stat nr.1216-XII din 3 decembrie 1992 (republicată în Monitorul Oficial al Republicii Moldova, 1999, nr.133-134, art.654), cu modificările ulterioare, se modifică şi se completează după cum urmează:


1. Articolul 2 alineatul (1):


după punctul 9) se introduce un  punct nou, care devine punctul 10), cu următorul cuprins:


"10) pentru actele notariale îndeplinite de notari şi de alte persoane abilitate prin lege("(

punctul 10) devine punctul 11).


2. Articolul 3 se completează cu punctul 9), cu următorul cuprins:


"9) pentru actele notariale îndeplinite de  notari şi de alte persoane abilitate prin lege:

a) pentru autentificarea contractelor de vînzare-cumpărare,        

    transmitere-primire a terenului în proprietate privată:


    în extravilan
  5 lei

    în intravilan
10 lei

b) pentru autentificarea contractelor de vînzare-cumpărare, 

    transmitere-primire a locuinţei în proprietate privată
  5 lei



c) pentru autentificarea contractelor de înstrăinare a caselor de 

    locuit, apartamentelor, garajelor şi altor edificii şi construcţii:


    copiilor, soţului, părinţilor
0,1% din preţul contractului 

    fraţilor, surorilor, buneilor
0,3% din preţul contractului

    altor persoane
0,5% din preţul contractului

d) pentru autentificarea contractelor de înstrăinare a mijloacelor 

    de transport:


    copiilor, soţului, părinţilor
0,1% din preţul contractului

    fraţilor, surorilor, buneilor
0,5% din preţul contractului

    altor persoane
1% din preţul contractului

e) pentru autentificarea contractelor de gaj
0,1% din preţul evaluat al obiectului gajat, stabilit de părţi 

f) pentru autentificarea altor contracte supuse evaluării
0,2% din preţul contractului

g) pentru autentificarea contractelor de partaj al averii, de 

    determinare a modului de folosinţă şi a altor tranzacţii

    nesupuse evaluării
10 lei

h) pentru autentificarea testamentelor
  5 lei

i)  pentru eliberarea certificatelor de succesiune:


    moştenitorilor de gradul I
0,1% din preţul averii moştenite

    moştenitorilor de gradul II
0,5% din preţul averii moştenite

    altor moştenitori
1% din preţul averii moştenite

j) pentru eliberarea certificatelor de succesiune a pămîntului:


   moştenitorilor de gradul I
  5 lei

   moştenitorilor de gradul II
10 lei

   altor moştenitori
15 lei

k) pentru eliberarea certificatelor cu privire la dreptul de 

    proprietate asupra cotei-părţi din proprietatea comună 

     în devălmăşie
  5 lei

l) pentru autentificarea procurilor privind dreptul de folosire şi 

   administrare a averii:


     copiilor, soţului, părinţilor
  5 lei

     altor persoane
10 lei

m) pentru autentificarea procurilor privind dreptul de folosire şi 

     administrare a mijloacelor de transport:


     copiilor, soţului, părinţilor
  5 lei

     altor persoane
10 lei

n) pentru autentificarea altor procuri
  5 lei

o) pentru luarea măsurilor de pază a averii succesorale
20 lei

p) pentru legalizarea traducerilor documentelor
1 leu pentru 

o pagină

q) pentru legalizarea copiilor de pe documente şi a extraselor 

    din ele
0,5 lei pentru o pagină

r) pentru legalizarea semnăturilor de pe documente, inclusiv a 

    semnăturii traducătorului
1 leu pentru fiecare document

s) pentru legalizarea semnăturilor de pe fişele bancare
5 lei pentru fiecare semnătură

t) pentru legalizarea semnăturilor de pe documentele de    

   constituire a întreprinderii
10 lei pentru fiecare document

u) pentru eliberarea de duplicate de pe documentele autentificate

     notarial
1 leu

v) pentru autentificarea contractelor matrimoniale
10 lei."





3. Articolul 4 se completează cu alineatul (6), cu următorul cuprins:


"(6) Sînt scutiţi de plata taxei de stat pentru îndeplinirea actelor notariale:


a) persoanele fizice - pentru legalizarea copiilor (duplicatelor) de pe documentele necesare pentru primirea alocaţiilor de stat, pentru tutelă şi curatelă(

b) persoanele fizice - pentru autentificarea testamentelor şi contractelor de transmitere a averii în folosul statului sau în scop de caritate(

c) persoanele fizice - pentru eliberarea certificatelor de succesiune a casei de locuit, a apartamentului sau a cotei de contribuţie la construcţia casei de locuit ori a apartamentului, dacă moştenitorii au trăit cu cel care a lăsat moştenire în aceeaşi casă sau apartament pînă la decesul acestuia(



d) persoanele în vîrstă de pînă la 18 ani - pentru eliberarea certificatelor de succesiune(

e) mamele cu mulţi copii - pentru legalizarea copiilor (duplicatelor) de pe documentele referitoare la decorarea cu medalii(

f) moştenitorii salariaţilor asiguraţi pe viaţă din contul organizaţiilor şi întreprinderilor, care au decedat în urma accidentelor produse la locul de  muncă - 

pentru eliberarea certificatelor ce confirmă dreptul de moştenire a primei de asigurare(

g) pensionarii şi invalizii - pentru autentificarea procurilor la primirea pensiilor, indemnizaţiilor şi compensaţiilor".


4. Articolul 6 se completează cu alineatul 5, cu următorul cuprins:


"Taxa de stat pentru îndeplinirea actelor notariale se varsă de solicitant la bugetul de stat".


Art.II. - Codul fiscal (republicat  în Monitorul Oficial al Republicii Moldova, 2001, nr.102-103, art.814), cu modificările ulterioare, se modifică şi se completează după cum urmează:


1. La titlul II, după capitolul 10 se introduce capitolul 101, cu următorul cuprins:




                     "Capitolul 101


                 IMPOZITAREA  NOTARILOR  PRIVAŢI


Articolul 691. Activitatea notarială


Activitatea notarială nu este activitate de întreprinzător şi nu cade sub incidenţa actelor normative ce reglementează această activitate.


Articolul 692. Subiectul impunerii


Subiect al impunerii este notarul privat.


Articolul 693. Obiectul impunerii


Obiect al impunerii este venitul  notarului privat.


Articolul 694. Cheltuielile notarului privat


Notarul privat are dreptul să acopere, din mijloacele primite pentru servicii notariale, cheltuielile aferente exercitării activităţii notariale, asigurării ei tehnico-materiale, arendei şi întreţinerii biroului notarial, plăţii pentru serviciile personalului tehnic angajat.


Articolul 695. Cota de impozit


(1) Notarul privat nu cade sub incidenţa art.15 din prezentul cod.


(2) Suma totală a impozitului pe venit  se determină pentru notarul privat în mărime de 22% din venitul lunar impozabil."


2.  La articolul  92:


alineatul  (6) se exclude(

alineatul  (7) devine alineatul  (6).


3. Articolul 94:


articolul se completează cu alineatul (2), cu următorul cuprins:


"(2) Notarul privat nu este subiect al impunerii cu taxa pe valoarea adăugată."(

alineatul unic devine alineatul (1).


Art.III. - Prezenta lege intră în vigoare la 21 februarie 2003.




PREŞEDINTELE  PARLAMENTULUI 





 EUGENIA  OSTAPCIUC 

Chişinău,  8 noiembrie 2002.

Nr.1454-XV.

